उपचुनाव नतीजे : गोरखपुर, फूलपुर के बाद कैराना में भी पकी संयुक्‍त विपक्ष की 'खिचड़ी', BJP की मुश्किलें बढ़ीं  
कैराना सीट पर आरएलडी प्रत्‍याशी तबस्‍सुम हसन जीतीं
यूपी में एकजुट हो रहे विपक्ष के कारण हार रही है बीजेपी
यह प्रयोग आम चुनाव में दूसरे राज्‍यों में हो सकता है लागू
पार्टी को यह अहसास हो चुका है कि विपक्षी एकता के चलते अगले लोकसभा चुनाव में यूपी में उसकी सीटों की संख्‍या में कमी आएगी, ऐसे में वह अपना ध्‍यान पश्चिम बंगाल और उड़ीसा जैसे राज्‍यों पर केंद्रित कर रही है. पार्टी नेतृत्‍व सीटों की संख्‍या में संभावित कमी की भरपाई इन राज्‍यों से करना चाहता है.कुल मिलाकर उपचुनावों के परिणाम (लोकसभा और विधानसभा) बीजेपी को लिए निराशा देने वाले हैं. लोकसभा सीट में महाराष्‍ट्र के पालघर और विधानसभा चुनाव में उत्‍तराखंड के थराली में ही वह जीत हासिल कर पाई है. उपचुनाव में मिले जख्‍मों को सहलाते हुए बीजेपी फिलहाल तो यही उम्‍मीद कर रही होगी कि विपक्षी एकता की 'खिचड़ी' नहीं पकपाए. अगर खिचड़ी पकी जो बीजेपी के मुंह का जायका बिगड़ना तय है...